Mila (Alžir)
<s>Mila (arapski: ميلة) za antike znan kao Milevum (grčki: Miraeon / Μιραίον) je grad od 63,251 stanovnika na sjeveroistoku Alžira u Pokrajini Mila u kojoj je i administrativni centar.</s>

<s>Geografske karakteristike</s>

<s>Mila leži u brdima Atlasa udaljena 50 km od Constantina a 450 km od Alžira.</s>

<s>Milu zbog brojnih vadija odavnina zovu - prijestolnicom vode, danas je to još i više jer se od 2000. nedaleko od nje nalazi veliko Akumulaciono jezero Beni Haroun.</s>

<s>Historija
Mila je jedan od najstarijih gradova Alžira, osnovana je istovremeno kad i prva numidijska kraljevsta, između 2 - 3. vijeka pne..</s><s>Nazvana je Melou po berberskoj kraljici, ali je tokom historije često mijenjala imena pa se zvala Milev (hiljadu izvora), Milium, Molium, Medius, Milah.</s><s>Antički Milev zvali su Kraljica žita i mlijeka.</s><s>Za rimskih vremena Mila je bila jedna od četiri vojne baze koje su kontrolirale Cirtu.</s>

<s>Susjedna plemena opustošila su okolicu grada 260., a početkom 6. vijeka su i razorila grad.</s><s>Bizantski general cara Justinijana - Solomon, iskoristio je krhotine grada za izgradnju citadele i bedema, da spriječi ponovne napade.</s><s>Danas su ti bedemi oko medine dugi 1.200 metara najveća atrakcija grada.</s>

<s>Mila je vrlo rano prihvatila kršćanstvo i postala biskupija, njeni biskupi sudjelovali su na prvim sinodima sve do 674. kad su je zauzeli muslimani kao prvi važniji grad u Alžiru.</s><s>Oni su razorili crkvu i na njenom mjestu podigli džamiju Sidi Ghanem.</s>

<s>Znamenitosti
Džamija Sidi Ghanem je najstarija u Alžiru, druga u Sjevernoj Africi, nakon one u Tuniskom Kairuanu.</s>

<s>Stara medina proglašena je 1992. nacionalnom baštinom.</s><s>Fontana - Ain Lebled je stara više od 17 vijekova, izgrađena je vladavine cara Hadrijana i još uvjek služi svrsi.</s>

<s>Izvori</s>

<s>Vanjske veze</s>

<s>Mila 
Gradovi u Alžiru</s>

